Do aafgrund vo da geologischn Situation im Boarischn Woid a Grundwassamangl voaherrscht, is in de Joahr 1976 bis 1983 a Wassaspeicha bei Frauanau und Zwiesl aricht worn, dea duach de Flüss Kloana Reng und Hirschboch gspeist werd, de dem unbesiedltn Gebiet an da tschechischn Grenz zwischn Foiknstoa und Rachl entspringa. Jährle wern iba den Wassaentnahmeturm bis zu 15 Mio. m³ Wassa dem Zweckvaband Frenwassavasoagung Boarischa Woid zur Vafügung gstöt, dem de Landkroas Cham, Deggadoaf, Dinglfing-Landau, Freing-Grofanau, Bossa, Reng und Straubing-Boong oghearn.